། ཕྱག་ན་རྡོ་རྗེ་དྲག་པོ་གསུམ་བསྒྲིལ་གྱི་བསྙེན་པ་བྱ་ཚུལ་སྦྱིན་སྲེག་དང་བཅས་པ་རྡོ་རྗེའི་ལྷུན་པོ་བརྩིགས་པ་ཞེས་བྱ་བ་དང་།  སྒྲུབ་ཐབས་མདོར་བསྡུས་བཅས་བཞུགས་སོ།  །
རྒྱལ་བ་ཀུན་གྱི་མཐུ་སྟོབས་གཅིག་བསྡུས་པ།  ། གསང་བའི་བདག་པོ་ཕྱག་ན་རྡོ་རྗེ་ཉིད།  ། ངུར་
སྨྲིག་གར་གྱིས་རྣམ་རོལ་ལྷོ་བྲག་པ།  ། ནམ་མཁའ་རྒྱལ་མཚན་ཞབས་ལ་གུས་བཏུད་ནས།  ། ཕྱག་ན་རྡོ་
རྗེས་མཁན་ཆེན་ཕྱག་རྡོར་བར།  ། དངོས་སུ་སྩལ་བའི་གདམས་པ་དངོས་གྲུབ་གཏེར།  ། དྲག་པོ་གསུམ་
གྱི་གཉེན་པོ་དྲག་པོའ་ིལྷ།  ། གཅིག་བསྒྲིལ་སྒྲུབ་ཐབས་འགོད་ལ་གཅིག་ཏུ་སྤྲོ།  ། འདིར་གཞན་ཕན་བྱང་ཆུབ་ཀྱི་སེམས་ཀྱིས་འགྲོ་བ་ཐམས་ཅད་ལ་བུ་གཅིག་པ་ལྟར་དགོངས་ཤིང་།  མཐུ་སྟོབས་དང་མཁྱེན་པའི་ཡོན་ཏན་དཔག་གིས་མི་ལང་བའི་གྲུབ་ཆེན་ལས་ཀྱི་རྡོ་རྗེ།  རིང་མོ་ཞིག་ནས་དཔལ་གསང་བའི་བདག་པོར་མངོན་པར་བྱང་ཆུབ་ཟིན་ནའང་། ཐ་མལ་བཤེས་གཉེན་གྱི་ཚུལ་བཟུང་བའི་སྐུ་ཚེ་དེ་ལ་དཔལ་ཕྱག་ན་རྡོ་རྗེའི་སྐུའི་སྣང་བ་ནམ་འདོད་དུ་གཟིགས་ནས་ཐེག་པ་ཆེན་པོའ་ིཆོས་བཀའ་མཐའ་ཡས་པ་གསན་བབས།  སྙན་བརྒྱུད་གླེགས་བམ་དུ་བཞུགས་པའི་ནང་ཚན་ཕྱག་ན་རྡོ་རྗེ་དྲག་པོ་གསུམ་བསྒྲིལ་གྱི་བསྒོམ་བཟླས་ཉམས་སུ་ལེན་པ་ལ།  རྟེན་གྱི་གང་ཟག་རབ་ཕྱག་ན་རྡོ་རྗེ་འཁོར་ལོ་ཆེན་པོ་སོགས་གསང་བདག་གི་རིགས་ཀྱི་དབང་བསྐུར་བ་ཚད་ལྡན་ཐོབ་པའམ།  དེ་ལྟ་བུ་མིན་ཀྱང་བླ་མེད་ཀྱི་ལྷ་གང་ཡང་རུང་བའི་དབང་གིས་རྒྱུད་སྨིན་ཅིང་།  སྙན་བརྒྱུད་འདི་ཀའི་ནང་གི་ཕྱག་ན་རྡོ་རྗེ་སྐུ་ལྔའམ།  གཅེས་ཕྲེང་བདུད་རྩི་ཐིགས་པ་སོགས་ཀྱི་རྗེས་སུ་གནང་བ་དང་།  ཁྱད་པར་དུ་མེད་དུ་མི་རུང་བ་དྲག་པོ་གསུམ་བསྒྲིལ་འདི་ཉིད་ཀྱི་རྗེས་གནང་དམ་པའི་ཕྱག་བཞེས་འཁྲུལ་མེད་ལྟར་ལེགས་པར་ཐོབ་པར་བགྱིས་ཏེ་ཉམས་སུ་བླང་བའི་རིམ་པ་དངོས་ལ་འཇུག་པ་ལ་དོན་གཉིས་སུ་ཤེས་པར་བྱ་སྟེ། དངོས་གྲུབ་ཉེ་བར་བྱ་བ་བསྙེན་པ་བྱ་ཚུལ་དང་།  ཉེས་ལྟུང་དག་པར་བྱེད་པ་སྦྱིན་སྲེག་བྱ་བའི་ཚུལ་ལོ།  ། དང་པོ་ནི།  གཟའ་སྐར་ཚེས་གྲངས་བཟང་པོའ་ིཉིན་གནས་ཁང་བྱི་དོར་བྱས་ལ།  ཕྱག་ན་རྡོ་རྗེའི་བྲིས་འབུར་གྱི་སྐུ་སོགས་ལེགས་པར་བཀྲམས་པའི་མདུན་དུ་མཆོད་པ་ཚར་གཉིས་དང་།  གཏོར་མ་ཟླུམ་པོ་ཁ་དོག་དཀར་པོ་ལ་མར་རྒྱན་སོགས་ཀྱིས་སྤྲས་པ།  མཆོད་གཏོར་ཁ་གསོ་བའི་ཆས་དང་བཅས་པ་སྟ་གོན་བྱ།  གཞི་བདག་གཏོར་མ་དང་བགེགས་གཏོར་བཏང་བ།  རྒྱལ་ཐོ་འཛུགས་
331
པ་སོགས་མཚམས་བཅད་སྤྱི་དང་མཐུན་པར་བྱས།  རང་ཉིད་སྟན་བདེ་བ་ལ་འཁོད་དེ།  སྐྱབས་འགྲོ་སེམས་བསྐྱེད་ཚད་མེད་བཞི་བསྒོམ་པ་རྒྱུད་དང་འདྲེས་ངེས་པ་བྱ།  སྙིང་རྗེ་དང་བྱང་ཆུབ་ཀྱི་སེམས་དུང་ངེ་བའི་ངང་ནས་འདི་ལྟར་བསྒོམ་པར་བྱའོ།  །
ཨོཾ་སྭ་བྷཱ་ཝ་ཤུདྡྷཱཿསརྦ་དྷརྨཱཿསྭ་བྷཱ་ཝ་ཤུདྡྷོ྅ཧཾ།  སྟོང་པ་ཉིད་དུ་གྱུར།  སྟོང་པའི་ངང་ལས།  པཾ་ལས་སྣ་
ཚོགས་པདྨ།  དེའི་སྟེང་དུ་རཾ་ལས་ཉི་མའི་དཀྱིལ་འཁོར་གྱི་སྟེང་དུ་རང་གི་སེམས་ཉིད་ཧཱུཾ་ཡིག་མཐིང་
ག་དེ་ལས་འོད་ཟེར་འཕྲོས་སེམས་ཅན་ཐམས་ཅད་ལ་ཕོག་པས་སྡིག་སྒྲིབ་སྦྱངས།  གསང་བའི་བདག་
པོའ་ིགོ་འཕང་ལ་བཀོད་ཅིང་གནོད་བྱེད་རྣམས་ལ་ཕོག་པས་དེ་ཐམས་ཅད་བཏུལ།  འོད་ཟེར་ཚུར་
འདུས་ཧཱུཾ་ལ་ཐིམ།  ཡང་ཧཱུཾ་ལས་འོད་ཟེར་འཕྲོས།  ཕྱོགས་བཅུའི་རྒྱལ་བ་སྲས་བཅས་ཐམས་ཅད་ལ་
མཉེས་པའི་མཆོད་པ་ཕུལ།  དེ་རྣམས་ཀྱི་སྐུ་གསུང་ཐུགས་ཀྱི་བྱིན་རླབས་ནུས་མཐུ་དངོས་གྲུབ་ཐམས་
ཅད་བསྡུས་ནས་ཧཱུཾ་ལ་ཐིམ།  དེ་ཡོངས་སུ་གྱུར་པ་ལས།  རང་ཉིད་དཔལ་གསང་བདག་ཕྱག་ན་རྡོ་རྗེ་སྐུ་
མདོག་མཐིང་ནག་ཞལ་གཅིག་ཕྱག་གཉིས་ཀྱི་གཡས་གསེར་གྱི་རྡོ་རྗེ་རྩེ་ལྔ་པ་ནམ་མཁར་འཕྱར་
ཞིང་།  གཡོན་རྗེས་སུ་བསྟན་པའི་སྡིགས་མཛུབ་ཐུགས་ཀར་གདེངས་པ།  དབུ་སྐྲ་ཁམ་སེར་གྱེན་དུ་
འཁྱིལ་བའི་གསེབ་ན་རྟ་མགོ་ལྗང་ཞུར་རྟ་སྐད་ལན་གསུམ་འཚེར་བས་ཁམས་གསུམ་དབང་དུ་སྡུད་
པ།  གཡས་སུ་རྟ་སྐད་བཏོན་པས་ཕོ་རྒྱུད་དང་།  གཡོན་དུ་རྟ་སྐད་བཏོན་པས་མོ་རྒྱུད་དབང་དུ་སྡུད་
ཅིང་དབུས་སུ་རྟ་སྐད་བཏོན་པས་སྒྲུབ་པ་པོ་ལ་དངོས་གྲུབ་སྟེར་བ།  རྟ་མགོའ་ིསྤྱི་གཙུག་ཏུ་བྱ་ཁྱུང་
རྒྱལ་པོ་སྐུ་མདོག་དཀར་པོ་སྤྱན་གསུམ་པ།  གཤོག་སྒྲོ་རལ་གྲི་ལས་བྱས་ཤིང་།  གཡུའི་རྭ་རུ་ཅན།  རྭ་
དཔྲག་ན་རིན་པོ་ཆེ་འབར་བས་བརྒྱན་པ།  ཕྱག་གཉིས་ཀྱིས་ཀླུ་རིགས་བཞི་ཞལ་དུ་གསོལ་བ།  མཆུ་
སྡེར་རྡོ་རྗེ་ལས་བྱས་པ།  བ་སྤུ་ཐམས་ཅད་འཁོར་ལོ་དང་རྡོ་རྗེ་དང་སྤུ་གྲིའི་རྣམ་པ་ཅན།  ཀླུ་རིགས་
ལྔས་ཡན་ལག་བརྒྱན་པ།  གསང་བདག་གི་དབུ་སྐྲ་ལ་སྦྲུལ་རྒྱལ་རིགས་དཀར་ཁྲས་བརྒྱན་ཅིང་།  རྗེ་
རིགས་སེར་ཁྲས་སྙན་རྒྱན་དང་དཔུང་རྒྱན།  བྲམ་ཟེ་རིགས་དམར་ཁྲས་མགུལ་རྒྱན་དང་སྐེ་རགས།
དམངས་རིགས་ལྗང་ཁྲས་ཕྱག་གདུབ་དང་ཞབས་གདུབ།  གདོལ་བ་ནག་པོས་དོ་ཤལ་བྱས་ཤིང་སྟག་
གི་པགས་པའི་ཤམ་ཐབས་ཅན།  རིན་པོ་ཆེའི་རྒྱན་ཐམས་ཅད་ཀྱིས་བརྒྱན་པ།  ཞབས་གཡས་བསྐུམ་
ཞིང་གཡོན་བརྐྱང་བའི་སྟབས་ཀྱིས་ཡེ་ཤེས་ཀྱི་མེ་རབ་ཏུ་འབར་བའི་དབུས་ན་བཞུགས་པར་གྱུར་
བའི་སྤྱི་བོར་ཨོཾ་དཀར་པོ།  མགྲིན་པར་ཨཱཿདམར་པོ།  ཐུགས་ཀར་པཾ་ལས་པདྨ་དང་རཾ་ལས་ཉི་མའི་
332
དཀྱིལ་འཁོར་གྱི་སྟེང་དུ་ཧཱུཾ་ཡིག་སྔོན་པོས་མཚན་པ།  དེ་ལས་འོད་ཟེར་འཕྲོས།  ཆོས་ཀྱི་དབྱིངས་ཀྱི་ཕོ་
བྲང་ནས་བསྒོམས་པ་དང་འདྲ་བའི་ཡེ་ཤེས་པ་མདུན་གྱི་ནམ་མཁར་སྤྱན་དྲངས་པར་གྱུར་པར་བསམ།
མཆོད་པ་རྣམས་ཨོཾ་བཛྲ་ཨ་མ་མྲྀ་ཏ་ཀུཎྜ་ལི་ཧ་ན་ཧ་ན་ཧཱུཾ་ཕཊ།  ཨོཾ་སྭ་བྷྭ་ཝ་ཤུདྡྷཱཿསརྦ་དྷརྨཱཿསྭ་བྷཱ་ཝ་
ཤུདྡྷོ྅ཧཾ།  སྟོང་པ་ཉིད་དུ་གྱུར།  སྟོང་པའི་ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་
རྣམས་ཀྱི་ནང་དུ་ཨོཾ་འོད་དུ་ཞུ་བ་ལས་བྱུང་བའི་མཆོད་རྫས་རྣམས་དྭངས་ཤིང་ཐོགས་པ་མེད་པ་ནམ་
མཁའ་དང་མཉམ་པར་གྱུར།  ཨོཾ་ཨརྒྷཾ་ཨཱཿཧཱུཾ།  ཨོཾ་པཱ་དྱཾ་ཨཱཿཧཱུཾ།  ཨོཾ་པུཥྤེ་ཨཱཿཧཱུཾ།  ཨོཾ་དྷཱུ་པེ་ཨཱཿཧཱུཾ།  ཨོཾ་ཨཱ་
ལོ་ཀེ་ཨཱཿཧཱུཾ།  ཨོཾ་གནྡྷེ་ཨཱཿཧཱུཾ།  ཨོཾ་ནཻ་ཝི་དྱ་ཨཱཿཧཱུཾ།  ཨོཾ་ཤཔྟ་ཨཱཿཧཱུཾ།  ཞེས་བྱིན་གྱིས་བརླབ།  རང་གི་སྙིང་ག་
ནས་སྤྲོས་པའི་མཆོད་པའི་ལྷ་མོ་རྣམས་ཀྱིས་མཆོད་པར་བསམས་ལ།  ཨོཾ་བཛྲ་པཱ་ཎི་ས་པ་རི་ཝཱ་ར་ཨརྒྷཾ་
པྲ་ཏཱིཙྪ་ཧཱུཾ་སྭཱཧཱ་ནས།  ཤཔྟ་ཁྲ་ཏཱིཙྪ་ཧཱུཾ་སྭཱཧཱའི་བར་གྱིས་མཆོད།  མཉེན་པོའ་ིལྷ་གསུམ་གཅིག་ཏུ་འདུས་པའི་
ངོ་བོ་དཔལ་གསང་བའི་བདག་པོས་བདག་ལ་མཆོག་དང་ཐུན་མོང་ལ་སོགས་པའི་དངོས་གྲུབ་མ་
ལུས་པ་སྩལ་དུ་གསོལ།  ཞེས་གསོལ་བ་འདེབས་ཤིང་།  ཅུང་རྒྱས་པར་འདོད་ན།  ཕྱོགས་བཅུའི་རྒྱལ་བ་ཀུན་གྱི་
སྐུ་གསུང་ཐུགས།  ། བྱ་ཁྱུང་རྒྱལ་བོ་རྟ་མགྲིན་གསང་བའི་བདག། རང་བཞིན་གཅིག་ཏུ་ཉེར་བསྟན་ཁྲོ་
བོའ་ིགཙོ།  ། དྲན་པས་བགེགས་དཔུང་འཇོམས་ལ་ཕྱག་འཚལ་བསྟོད།  ། བདག་ཅག་རྣམས་ལ་དེང་
ནས་བྱང་ཆུབ་བར།  ། སྟེང་འོག་བར་གྱི་གདོན་བགེགས་ནད་ལ་སོགས།  ། དམ་ཆོས་སྒྲུབ་པའི་འགལ་
རྐྱེན་ཀུན་སེལ་ཞིང་།  ། མཐུན་རྐྱེན་དངོས་གྲུབ་ཡིད་བཞིན་སྩལ་དུ་གསོལ།  ། ཞེས་བརྗོད་ཀྱང་རུང་།  དེ་
ལྟར་གསོལ་བ་བཏབ་པས་མཉེས་བཞིན་རང་གི་སྤྱི་གཙུག་ཏུ་བྱོན།  ཛཿཧཱུཾ་བཾ་ཧོཿརང་ལ་ཐིམ་པས་
གཉིས་སུ་མེད་པར་གྱུར་པར་བསམ།  འདིར་དབང་བསྐུར་རྒྱས་གདབ་བྱེད་པར་སྤྲོ་ན་སྤྱི་ལྟར་བྱས་པའི་རིགས་བདག་མི་བསྐྱོད་པ་དང་།  དེ་རྗེས་མཆོད་བསྟོད་སོགས་བྱས་ཀྱང་མི་རུང་བ་མེད་ནའང་།  སྙན་བརྒྱུད་རྩ་བར་མ་བྱུང་བ་བཞིན་ཆད་སྐྱོན་མེད་པས་མི་དགོས།  ། དེ་ནས་བཟླས་པ་ནི།  རང་གི་ཐུགས་ཀའི་ཧཱུཾ་ཡིག་གིས་མཐར་སྔགས་ཕྲེང་གིས་
བསྐོར་བ་ལས་འོད་ཟེར་འཕྲོས།  ལུས་ཀྱི་ནང་ཐམས་ཅད་གང་།  ཐོག་མེད་ནས་བསགས་པའི་སྡིག་
སྒྲིབ་དང་ཁྱད་པར་ནད་གདོན་དམིགས་ཀྱིས་བསལ་བ་གང་ཡིན་ཐམས་ཅད་སྦྱངས་ཤིང་བསྲེགས།
འོད་ཟེར་ཕྱིར་འཕྲོས་སྣོད་བཅུད་ལ་ཕོག། སྣོད་ཐམས་ཅད་གཞལ་ཡས་ཁང་དང་།  བཅུད་ཀྱི་སེམས་
ཅན་ཐམས་ཅད་ཀྱི་ནད་གདོན་སྡིག་སྒྲིབ་སྦྱངས་ནས་གསང་བདག་གི་གོ་འཕང་ལ་བཀོད།  རྒྱལ་བ་
333
སྲས་བཅས་ཐམས་ཅད་ལ་མཉེས་པའི་མཆོད་པ་ཕུལ།  དེ་རྣམས་ཀྱི་བྱིན་རླབས་ནུས་པ་ཚུར་འདུས་
རང་ལ་ཐིམ་པས་ཡོན་ཏན་ཐམས་ཅད་ཐོབ།  སྔར་བས་ཀྱང་མཐུ་སྟོབས་ནུས་པ་ཆེར་འཕེལ་བར་གྱུར་
པར་བསམས་ནས།  ཨོཾ་བཛྲ་པཱ་ཎི་ཧ་ཡ་གྲཱི་ཝ་ག་རུ་ཎ་ཧཱུཾ་ཕཊ་ཅེས་པའི་སྔགས་ཅི་ནུས་སུ་བཟླ།  སྤྱིར་ཁྱུང་གི་
སྐད་དོད་ལ་ག་རུ་ཌ་ཞེས་འབྱུང་བ་མང་ཡང་།  སྙན་བརྒྱུད་རྩ་བར་འདི་བཞིན་འབྱུང་བ་གསུང་བྱིན་རླབས་ཅན་བསྒྱུར་བཀོད་བྱེད་མི་རུང་ཞེས་དམ་པ་རྣམས་ཀྱིས་གསུངས།  ཁྱུང་གི་སྐད་དོད་ལ་ག་རུ་ཎ་ཞེས་འབྱུང་བའི་སྐབས་འགའ་ཞིག་ཀྱང་ཡོད་དམ་སྙམ་དུ་སེམས་པས།  སྒྲ་གཞུང་ལ་སྦྱངས་པ་རྣམས་ཀྱིས་དཔྱོད་པར་མཛོད་ཅིག། ཡང་རེས་འགའ་སྙིང་གའི་སྔགས་ཕྲེང་ཧཱུཾ་དང་བཅས་པ་མེ་འོད་འབར་བ་ལ་སེམས་མ་ཡེངས་པར་གཏད་པའམ་ཡི་གེ་རྣམས་ཀློག་པའི་ཚུལ་གྱིས་བཟླ་བའང་རུང་།  དམིགས་པ་དེ་དག་འཚུབ་ཆུང་ཞིང་དངོས་གྲུབ་མྱུར་བ་དང་ནུས་པ་བསྐྱེད་པ་ལ་བསྔགས་པས་རྒྱུན་གྱི་ཉམས་ལེན་དུ་བྱ་ལ།  དེ་ལྟར་ངག་ཏུ་བཟླས་པས་སྐྱོ་ཞིང་རྒོད་ན་འགོག་བཟླས་དང་།  བྱིང་ཞིང་འཐིབས་ན་གདངས་སུ་བཀུག་སྟེ་བཟླ་བ་སོགས་གདམས་པའི་གནད་གཞན་ལས་གསུངས་པས་ཤེས་པར་བྱ་དགོས་ལ།  སྐབས་འགར་སྙིང་གའི་སྔགས་ཕྲེང་གཡས་སྐོར་དུ་འཁོར་བ་ལ་དམིགས་པ་གཏོད་པ་དང་།  རེས་འགའ་ཧཱུཾ་ཡིག་ལས་སྔགས་ཕྲེང་རིམ་པར་ཆད་དེ་སྒྲ་སྒྲོག་བཞིན་པར་ཐུགས་ཀ་ནས་མགྲིན་པ་བརྒྱུད་ཞལ་ནས་ཐོན་རང་གི་གསང་གནས་ནས་ཞུགས་ས་བོན་ལ་ཐིམ་པ་བར་མ་ཆོད་པར་མོས་པ་ནི་དོ་ལིའི་བཟླས་པའམ་འཁྱོགས་ཀྱི་བཟླས་པ་ཞེས་བྱ་ཞིང་།  དེ་ཡང་ཐོ་རེངས་དང་།  སྲོད་ལ་རླུང་ལྡང་བའི་དུས་ཡིན་པས་སྙིང་ག་ནས་གསང་གནས་བརྒྱུད་ཞལ་ནས་ཞུགས་བར་མོས་པས་རླུང་གེགས་སེལ་བར་འགྱུར་ལ།  སྔ་དྲོ་དང་ཕྱི་ཐུན་གཉིས་ལ་དེ་ལས་ལྡོག་པར་བྱ་ཞིང་།  དེས་བྱང་སེམས་འཛག་བགེགས་འབྱུང་ཉེན་ཆེ་བས་དེ་ལྟར་བྱུང་ཚེ་ཡང་སྔ་མ་བཞིན་བགྱིས་པས་བགེགས་ལས་གྲོལ་བར་འགྱུར་རོ།  ། ལས་སོ་སོའ་ིབྱེ་བྲག་གི་དམིགས་པ་བྱེད་པར་འདོད་ན།  སྔགས་འཕྲེང་ལས་འོད་ཟེར་སྤྲོས་ཏེ་སྣོད་བཅུད་ཐམས་ཅད་ལ་ཕོག་པས་དག་པ་རབ་འབྱམས་ཀྱི་འཁོར་ལོར་གྱུར་པས་ནད་གདོན་སྒྲིབ་གཉིས་བག་ཆགས་དང་བཅས་པ་ཞི་བར་བསམ་པ་ནི་ཞི་བའི་དམིགས་པའོ།  ། སྔར་བཞིན་འོད་ཟེར་འཕྲོས་པས་སྣོད་བཅུད་དག་པ་རབ་འབྱམས་སུ་གྱུར་པའི་ཡོན་ཏན་ཐམས་ཅད་འདུས་ཏེ་རང་ལ་ཐིམ་པས་ཚེ་བསོད་ལུང་རྟོགས་ཀྱི་ཡོན་ཏན་སོགས་འཁོར་འདས་ཀྱི་ལེགས་ཚོགས་ཐམས་ཅད་རྒྱས་པར་མོས་པ་ནི་རྒྱས་པའི་དམིགས་པའོ།  ། དེ་ལྟར་འོད་ཟེར་འཕྲོས་པས་སྣང་སྲིད་ཀྱི་ཡོན་ཏན་ཐམས་ཅད་རང་གི་དབང་དུ་འདུས་པར་བསམ་པ་ནི་དབང་དང་།  དབང་སྡུད་ཀྱི་དམིགས་པའི་གཙོ་བོ་ནི།  དབུ་གཙུག་གི་རྟ་མགོ་ལས་རྟ་སྐད་ལན་གསུམ་འཚེར་བས་ཁམས་གསུམ་དབང་དུ་བསྡུས་པར་བསམ་ཞིང་།  གཡས་སུ་རྟ་སྐད་འཚེར་བས་ཕོ་བརྒྱུད་དང་།  གཡོན་དུ་རྟ་སྐད་འཚེར་བས་མོ་བརྒྱུད་དབང་དུ་བསྡུས།  དབུས་སུ་རྟ་སྐད་འཚེར་བས་རང་ལ་
334
དངོས་གྲུབ་མ་ལུས་པ་སྩོལ་བར་བསམ་པ་སོགས་རིག་པའི་འཕྲུལ་གྱིས་ཤེས་པར་བྱའོ།  ། སྔགས་ཕྲེང་ལས་འོད་ཟེར་མེ་ལྕེའི་འཕྲེང་བ་ལྟ་བུ་འཕྲོས་རང་ལ་གནོད་བྱེད་ཀྱི་ལྷ་ཀླུ་གཟའ་རྒྱལ་པོ་བཙན་བྱད་མ་རྦོད་གཏོང་སོགས་གཟུགས་ཅན་གཟུགས་མེད་མཐའ་དག་གཞོབ་ཐུལ་གྱིས་བསྲེགས་ལྷག་མ་རྣམས་ཀྱང་རྒྱ་མཚོའི་ཕ་མཐར་བསྐྲད་པར་བསམ་པ་ནི་དྲག་པོའ་ིདམིགས་པའོ།  ། ཡང་རང་ལ་སྡེ་བརྒྱད་ཀྱི་གནོད་པ་དང་གདུག་རྩུབ་སོགས་ཆེ་བ་བྱུང་ན་སྙིང་ག་ནས་འོད་ཟེར་འཕྲོས་སྡེ་བརྒྱད་ཀྱི་སྲོག་སྔགས་ཨ་ཡ་མ་དུ་རུ་ཙ་ཤ་ན་ཞེས་པའི་རྣམ་པར་བཀུག་སྟེ་སྙིང་གའི་ཉི་གདན་དང་རང་གི་སྟན་ལ་ཐིམ་པས། དེ་དག་ཐམས་ཅད་རང་དབང་མེད་པར་རང་གི་དབང་དུ་འདུས་པར་བསམ་ཞིང་།  བྱད་མ་སོགས་ཀྱི་ལྟས་ཆེ་བ་བྱུང་ན་སྔགས་ཕྲེང་གི་འོད་ཟེར་གྱིས་གནོད་བྱེད་གང་ཡིན་དེ་ཉམ་ཐག་པའི་རྣམ་པར་བཀུག་པ་སྤྲུལ་ལ་སོགས་པའི་ཞགས་བས་དམ་དུ་བཅིངས་ཏེ་རྐང་འོག་ཏུ་བཅུག་ནས་བརྫིས་པར་བསམས་པས་ངེས་པར་ཕན་གསུངས།  ཡང་སྟེང་གདོན་ལ་ཆེད་དུ་དམིགས་ནས་བྱེད་ཚེ་སྤྱི་བོའ་ིཁྱུང་ལས་རང་འདྲ་དང་འོད་ཟེར་ནམ་མཁའི་ཁམས་གང་བར་སྤྲོས་ལ་གནོད་བྱེད་ཐམས་ཅད་བཏུལ་ཞིང་དབང་དུ་བྱས་ཏེ་འོད་ཟེར་སོགས་རང་ལ་ཚུར་བསྡུ།  དེས་མཚོན་རྒྱལ་པོ་ལ་དབུ་བཙུག་གི་རྟ་མགོ་ལས་འོད་ཟེར་སྤྲོ་བསྡུ་བྱེད་པ་དང་།  ཀླུ་དང་ས་བདག་སོགས་འོག་འདོན་ལ་རང་ཉིད་གསང་བདག་ཏུ་གསལ་བའི་སྐུ་བྱིན་པོ་ལས་འོད་ཟེར་སྤྲོས་པས་དེ་དག་བཏུལ་ཞིང་དབང་དུ་བསྡུས་པར་བསམ།  གཞན་དོན་དུ་བྱེད་ན།  རང་ཡི་དམ་དུ་གསལ་བའི་སྙིང་གའི་ཧཱུཾ་ཡིག་གི་ཐིག་ལེའི་ནང་ངམ་འཆར་མ་བདེ་ན་དེའི་མདུན་དུ་བསྒྲུབ་བྱ་གང་ཡིན་དེ་ཉིད་ཐ་མལ་པའི་རྣམ་པའམ།  ངོ་བོ་བསྒྲུབ་བྱ་དེ་ལ་རྣམ་པ་མིང་ཡིག་དང་པོའ་ིཡི་གེའམ་མི་ལ་ཎི་ཡིག་གི་གཟུགས་སུ་ལེགས་པར་གསལ་བཏབ་ནས།  ཧཱུཾ་ཡིག་སྔགས་ཕྲེང་དང་བཅས་པའི་འོད་ཟེར་གྱིས་དེའི་ནད་གདོན་སྡིག་སྒྲིབ་སྤྱི་བྱེ་བྲག་ཐམས་ཅད་སྦྱངས་པ་དང་འོད་ཟེར་གྱིས་བསྲུང་བའི་གོ་བཀོན་པར་དམིགས་པ་སོགས་ཁ་བསྒྱ